37. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 140  της 20 Ιουν. 1993/27 Ιουν. 1994 (ΦΕΚ  Α 95) Υγειονομικοί όροι για τα τρόφιμα ζωϊκής προέλευσης των μέσων μεταφοράς. Έχοντας υπόψη: α)Του άρθρ. 20 του Νόμ. 248/1914 «περί οργανώσεως της ζωοτεχνικής και κτηνιατρικής υπηρεσίας» (Α 110), όπως αυτό προστέθηκε με το άρθρο μόνο του Α.Ν. της 23/24.1.1936 «περί συμπληρώσεως του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας» (Α΄ 47). β)Του άρθρ. 29Α του Νόμ. 1558/1985 «Κυβέρνηση και κυβερνητικά όργανα» (Α 137), όπως αυτό προστέθηκε με το άρθρ. 27 του Νόμ. 2081/1992 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (Α 154). 2.Την 184/27.10.1993 απόφαση του Πρωθυπουργού και του Υπουργού Γεωργίας «Ανάθεση αρμοδιοτήτων στον Υφυπουργό Γεωργίας Φλώρο Κωνσταντίνου» (Β 836). 3.Το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του κρατικού προϋπολογισμού. 4.Την 203/1994 γνωμοδότηση του Συμβουλίου της Επικρατείας, με πρόταση του Υφυπουργού Γεωργίας, αποφασίζουμε: Σκοπός Άρθρ.1.-1.Με το παρόν δ/γμα καθορίζονται οι υγειονομικοί όροι για τα τρόφιμα ζωϊκής προέλευσης των μέσων μεταφοράς. 2.Για τους σκοπούς του παρόντος δ/τος ως τρόφιμα νοούνται τα τρόφιμα ζωϊκής προέλευσης που αποθηκεύονται στην ενδοχώρα υπό ειδικό τελωνειακό καθεστώς ή διέρχονται από τον ελληνικό χώρο (IN TRANZIT) με αποκλειστικό προορισμό την τροφοδοσία των μεταφορικών μέσων (πλοίων ή αεροσκαφών) και τα οποία ελέγχονται από τις αρμόδιες κτηνιατρικές υπηρεσίες και παρακολουθούνται από τις τελωνειακές αρχές. Υγειονομικοί όροι τροφοεφοδίων Άρθρ.2.-1.Τρόφιμα ζωϊκής προέλευσης που προέρχονται από κράτος-μέλος της ΕΟΚ ή τρίτες χώρες, προορίζονται αποκλειστικά και μόνο για τον εφοδιασμό των μέσων μεταφοράς και διατίθενται για τη σίτιση του προσωπικού και των επιβατών τους, πρέπει να πληρούν τις αντίστοιχες για κάθε είδος τροφίμου ισχύουσες διατάξεις της κτηνιατρικής νομοθεσίας με τις εξής εξαιρέσεις: α)Για τα κρέατα γενικά και τα πτηνά νωπά ή κατεψυγμένα: αα)Δεν απαιτείται έγκριση σφαγιοτεχνικών εγκαταστάσεων. ββ)Δεν χρειάζεται προέγκριση για την εισαγωγή κρεάτων από τρίτες χώρες. γγ)Δεν απαιτείται σήμανση στην ατομική συσκευασία κρεάτων και πτηνών, εφόσον υπάρχει στην ομαδική. δδ)Δεν θα διενεργείται εργαστηριακός έλεγχος στα κατεψυγμένα πτηνά για εξωγενές νερό. β)Για τα προϊόντα με βάση το κρέας και λοιπά συντηρημένα σκευάσματα: αα)Δεν απαιτείται έγκριση εγκαταστάσεων επεξεργασίας ή παρασκευής. ββ)Για τα παστεριωμένα και τα μη πλήρους επεξεργασίας προϊόντα με βάση το κρέας απαιτείται μόνο η ημερομηνία διάθεσής τους στην κατανάλωση και όχι η ημερομηνία παραγωγής τους. γ)Για τις κονσέρβες ψαρικών απαιτείται η αναγραφή της ημερομηνίας παραγωγής στη συσκευασία ή στο πιστοποιητικό. δ)Για το γάλα και τα γαλακτοκομικά προϊόντα γενικά απαιτείται η αναγραφή της ημερομηνίας παραγωγής στην ομαδική συσκευασία ή στο πιστοποιητικό. ε)Για τα αυγά: αα)Οι ενδείξεις μπορεί να αναγράφονται μόνο στην Ομαδική συσκευασία. ββ)Η ωοσκόπηση θα απαιτείται μόνο όταν, μετά το μακροσκοπικό έλεγχο, υπάρχουν σοβαρές υπόνοιες υγειονομικής φύσης. στ)Για το μέλι θα διενεργείται εργαστηριακός υγειονομικός έλεγχος μόνο στις περιπτώσεις που υπάρχουν πληροφορίες ή υπόνοιες από πλευράς των ασθενειών των μελισσών στη χώρα προέλευσης. 2.Οι εργαστηριακές εξετάσεις που θα διενεργούνται, εφόσον κρίνονται αναγκαίες, για όλα τα προϊόντα της προηγουμένης παραγράφου δεν θα αποτελούν αιτία καθυστέρησης για τη διάθεση των προϊόντων, εκτός από τις περιπτώσεις εκείνες για τις οποίες υπάρχουν σοβαρές υπόνοιες, ενδείξεις ή πληροφορίες για την υγειονομική τους κατάσταση. Καταργούμενες διατάξεις Άρθρ.3.-Από τη δημοσίευση του παρόντος δ/τος καταργούνται: α)Το Π.Δ. 653/1977 «περί όρων εισαγωγής, συντηρήσεως και διακινήσεως κατεψυγμένων κρεάτων μηρυκαστικών, χοίρων, πτηνών, θηραμάτων, κονίκλων και εδωδίμων παραπροϊόντων σφαγίων» (Α΄ 213). β)Το Π.Δ. 402/1981 «περί τροποποιήσεως του άρθρ. 14 του Π.Δ. 653/1977 «περί όρων εισαγωγής, συντηρήσεως και διακινήσεως κατεψυγμένων κρεάτων μηρυκαστικών, χοίρων, πτηνών, θηραμάτων, κονίκλων και εδωδίμων παραπροϊόντων σφαγίων» (Α΄ 213). γ)Το άρθρ. 4 του Π.Δ. 1050/1981 «περί συμπληρώσεως, αντικαταστάσεως και καταργήσεως διατάξεων τινων των Π.Δ/των: α) 40/1977 (ΦΕΚ 18/τ.Α/ 21.1.1977) και Β/653/1977 (ΦΕΚ 213/τ.Α΄/ 5.8.1977)» (Α 256). δ)Το Π.Δ. 349/1984 «Τροποποίηση του Π.Δ. 653/1977 «περί όρων εισαγωγής, συντηρήσε-ως και διακινήσεως κατεψυγμένων κρεάτων μηρυκαστικών,  χοίρων,  πτηνών, θηραμάτων, κονί(Μετά τη σελ. 668,504) Σελ. 668,505 Τεύχος 1261-Σελ. 13 Επιθεώρηση σφαγίων 17.Θ.λ.37 κλων και εδωδίμων παραπροϊόντων σφαγίων» (ΦΕΚ 213/τ.Α΄/5.8.1977» (Α 120). ε)Τα άρθρ. 1 και 2 του Π.Δ. 58/1986 «Τροποποίηση διατάξεων των Π.Δ. 40/1977 «περί της κτηνιατρικής επιθεωρήσεως των σφαγίων ζώων και προϊόντων ζωϊκής προελεύσεως» (ΦΕΚ 18Α) και 653/1977 «περί όρων εισαγωγής, συντηρήσεως και διακινήσεως κατεψυγμένων κρεάτων μηρυκαστικών, χοίρων, πτηνών, θηραμάτων, κονίκλων και εδωδίμων παραπροϊόντων σφαγίων» (ΦΕΚ 213 Α΄)» (Α 19). στ)Το Π..Δ. 518/1988 «Τροποποίηση του Π.Δ. 653/1977 «περί όρων εισαγωγής, συντηρήσεως και διακινήσεως κατεψυγμένων κρεάτων μηρυκαστικών, χοίρων, πτηνών, θηραμάτων, κονίκλων και εδωδίμων παραπροϊόντων σφαγίων» (ΦΕΚ 213 Α΄ (Α23). ζ)Το άρθρ. 10 του Π.Δ. 39/1991 «Τροποποίηση και συμπλήρωση των: α)Π.Δ. 653/1977 (Α 213), β)Π.Δ. 959/1981 (Α 241), γ)Π.Δ. 599/1985 (Α 213) και δ)Π.Δ. 38/1990 (Α 14), σε συμμόρφωση προς τις Οδηγίες 88/288/ΕΟΚ του Συμβουλίου και 88/289/ΕΟΚ (άρθρ. 1 παρ. 5 του Συμβουλίου» (Α 22). η)Η παρ. 1 του άρθρ. 8 του Π.Δ. 599/1985 «Υγειονομικοί όροι που πρέπει να πληρούν τα νωπά κρέατα τα οποία αποστέλλονται από Κράτη-μέλη των Ευρωπαϊκών Κοινοτήτων (Ε.Κ.) ή εισάγονται από τρίτες χώρες στην Ελλάδα» (Α 213). θ.Στον υφυπουργό Γεωργίας αναθέτουμε τη δημοσίευση και εκτέλεση του παρόντος δ/τος.